CELEX: 22021D1330
Language: da
Date: 2021-06-29 00:00:00
Title: AVS-EU-ambassadørudvalgets afgørelse nr. 1/2021 af 29. juni 2021 om ændring af AVS-EU-Ambassadørudvalgets afgørelse nr. 3/2016 om Centret for Virksomhedsudvikling [2021/1330]

12.8.2021   
               
               
                  DA
               
               
                  Den Europæiske Unions Tidende
               
               
                  L 290/1
               
            
         AVS-EU-AMBASSADØRUDVALGETS AFGØRELSE nr. 1/2021
         af 29. juni 2021
         om ændring af AVS-EU-Ambassadørudvalgets afgørelse nr. 3/2016 om Centret for Virksomhedsudvikling [2021/1330]
         AVS-EU-AMBASSADØRUDVALGET HAR —
         under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (1), og
         ud fra følgende betragtninger:
         
                     (1)
                  
                  
                     Ifølge artikel 15, stk. 4, i partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (2) (»AVS-EU-partnerskabsaftalen«) kan AVS-EU-Ministerrådet overdrage beføjelser til AVS-EU-Ambassadørudvalget.
                  
               
                     (2)
                  
                  
                     AVS-EU-Ministerrådet vedtog på sit 39. møde den 19.-20. juni 2014 i Nairobi i en fælles erklæring at gå videre med den ordnede lukning af Centret for Virksomhedsudvikling (CVU). Til dette formål gav AVS-EU-Ministerrådet AVS-EU-Ambassadørudvalget beføjelse til at arbejde videre med sagen med henblik på at træffe de nødvendige afgørelser.
                  
               
                     (3)
                  
                  
                     Den 12. juli 2016 vedtog AVS-EU-Ambassadørudvalget afgørelse nr. 3/2016 (3) om ændring af bilag III til AVS-EU-partnerskabsaftalen for at indføre de nødvendige ændringer, fastlægge en ny retlig ramme for CVU fra den 1. januar 2017 og bevare CVU's status som juridisk person udelukkende med henblik på dets likvidation fra samme dato.
                  
               
                     (4)
                  
                  
                     I henhold til artikel 2, stk. 1, i afgørelse nr. 3/2016 skal en kurator sikre gennemførelsen af den passive fase, i hvilken CVU udelukkende skal eksistere med henblik på dets likvidation, fra den 1. januar 2017 i en periode på fire år, eller indtil CVU har indfriet alle sine passiver og realiseret alle sine aktiver, alt efter hvad der indtræffer først.
                  
               
                     (5)
                  
                  
                     CVU havde ikke indfriet alle sine passiver og realiseret alle sine aktiver senest den 31. december 2020. Det er derfor nødvendigt at ændre afgørelse nr. 3/2016 for at sikre en korrekt gennemførelse af den passive fase under kuratorens ledelse og afslutningen af denne fase. For at sikre den passive fases kontinuitet bør ændringen af afgørelse nr. 3/2016 finde anvendelse fra den 1. januar 2021 —
                  
               VEDTAGET DENNE AFGØRELSE:
         
            Artikel 1
            Artikel 2, stk. 1, i AVS-EU-Ambassadørudvalgets afgørelse nr. 3/2016 affattes således:
            
               
                  »1.   Europa-Kommissionen kontraherer en kurator, der sikrer gennemførelsen af den passive fase fra den 1. januar 2017, indtil CVU har indfriet alle sine passiver og realiseret alle sine aktiver.«
               
            
         
         
            Artikel 2
            Artikel 1 finder anvendelse fra den 1. januar 2021.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 29. juni 2021.
            
               
                  For AVS-EU-Ministerrådet
               
               
                  På AVS-EU-Ambassadørudvalgets vegne
               
               Moses Kouni MOSE
               
                  Formand
               
            
         
         
            (1)  EFT L 317 af 15.12.2000, s. 3.
         
            (2)  Partnerskabsaftale mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (EFT L 317 af 15.12.2000, s. 3).
         
            (3)  AVS-EU-Ambassadørudvalgets afgørelse nr. 3/2016 af 12. juli 2016 om revisionen af bilag III til AVS-EU-partnerskabsaftalen [2016/1163] (EUT L 192 af 16.7.2016, s. 77).